สวัสดีครับคุณ แฟนมีประจำเดือน 18 สิงหาคม หมดประจำเดือนครั้งล่าสุด 24 สิงหาคม ก่อนหน้านั้นไม่ได้มีเพศสัมพันธ์กันมาเลยหลายเดือน จนมามีเพศสัมพันธ์กันในวันที่12กันยายนที่ผ่านมา หลังจากนั้น เมื่อถึงกำหนดแฟนประจำเดือนไม่มา เลยตรวจครรภ์ดู ขึ้น 2 ขีด ลองตรวจ2 ครั้งขึ้นเหมือนเดิม เลยแน่นอนว่าท้อง แต่อยากสอบถามครับ ยังงี้อายุครรภ์ของแฟนจะนับเป็นกี่สัปดาห์ครับ แล้วอายุครรภ์เท่าไหร่ ถึงเหมาะสมที่จะไปฝากครรภ์
สวัสดีค่ะ หากประจำเดือนในรอบก่อนมาวันที่ 18 ส.ค. แล้วได้มีเพศสัมพันธ์ในวันที่ 12 ก.ย. อาจอยู่ในระยะปลอดภัยหรือไม่ก็ได้ อย่างไรก็ตาม หากหลังจากนั้น ไม่มีประจำเดือนมา แล้วได้ตรวจหาการตั้งครรภ์อย่างถูกต้อง โดยอ่านผลการภายในไม่เกิน 5 นาทีหลังการทดสอบ แล้วพบขึ้น 2 ขีด ก็แสดงว่าน่าจะมีการตั้งครรภ์เกิดขึ้นค่ะสำหรับการนับอายุครรภ์ โดยปกติ ก็จะนับจากวันแรกของรอบเดือนครั้สุดท้าย คือนับจากวันที่ 18 ส.ค. ดังนั้น อายุครรภ์ในวันนี้คือ 6 สัปดาห์ 5 วัน และวันกำหนดคลอดคือ 25 พ.ค. 2566 ค่ะแนะนำควรไปพบสูติ-นรีแพทย์ เพื่อตรวจยืนยันอีกครั้ง และจะได้รีบฝากครรภ์แต่เนิ่นๆ โดยการฝากครรภ์นั้น ควรเริ่มฝากทันทีที่ทราบว่าตั้งครรภ์ค่ะ เพื่อจะได้ประเมินความพร้อมของร่างกายในด้านต่างๆ และจะได้รีบทานวิตามินโฟลิกเสริม เพื่อป้องกันความผิดปกติของทารกในครรภ์ค่ะ